Ыллаабыт саҥатын дуораана Ыраата сүтэ илигинэ, Аал Кудук мас Арыы ньалаҕай хатырыга, Хачыгырыы-бачыгырыы тыаһаан, Хамнаан наскылдьыйарга дылы гынна, Нэлиэр көмүс сэбирдэҕэ Илибирдии сэгэйэргэ дылы гынна, Чопчу көмүс туораҕа Дорҕооннонорго дылы гынна, Аргыый аҕай арыллан, Хайа ыстанан тэлэлиннэ да, Хабыйахаан курдук Хаар маҥан баттахтаах Хотун хаан эмээхсин Көҥүөр курдук эмиийин Кэлтэгэй кэрэтигэр дылы Күөгэс гына түстэ, Тиистээх тыҥырахтаах Сиэгэн кыыл тириитинэн Дэйбиирдэнэ-дэйбиирдэнэ, Сардаҥалааҕынан ыраастык Сандаарыччы көрөн туран, Саймаарыччы саҥара турдаҕа: — Уруй-тускул!
Отзвуки песни этой, Умолкнуть не успели - Дерева Аал Кудук мас Кора смолистая, С шумом-хрустом Как будто раздвинулась, Широкие листья золотые Незаметно задрожали, Шишка золотая как бы Звуки издавать стала. Медленно раздвигаясь, Будто раскололась-раскрылась, Как куропатка белая С прядями снежно-белыми Важная женщина-хотун, По самые соски Округлых грудей своих Вдруг оттуда высунулась. Шкурой россомахи С зубами-когтями Плавно размахивая, Светлыми, лучистыми Глазами глядя, Увлеченно стала говорить: — Уруй-тускул! Слава-слава!